**Інтэлектуальная віктарына “Знаўцы мовы”**

**Мэта:** развіваць творчае мысленне, пазнавальны інтарэс, узбагачаць слоўнікавы запас, выхоўваць павагу да Беларусі і беларускай мовы.

**Абсталяванне:** канверты са словамі і са скорагаворкай, аркушы паперы, граматы, прызы.

**Ход мерапрыемства**

**1-шы вучань.**

Усяму вядомы свету

Наш руплівы край здавён.

Тут на сонечных палетках

Спеюць бульба, жыта, лён…

**2-гі вучань.**

Тут Дняпро бяжыць прывольна,

Сож, Бярэзіна, Дзвіна,

Прыпяць, шчара, свіслач, Нёман,

Вілля, Піна, Буг, Дзісна…

**3-ці вучань.**

Тут крыштальныя азёры –

Нарач, свіцязь. Снуды, Свір.

Полацк – наш найпершы горад,

Віцебск, Тураў, Кобрын, Мір…

**4-ты вучань.**

Тут сыны ляцяць у космас,

Песні матчыны пяюць…

Гэты край наш найдзівосны

Беларуссю ўсе завуць.

**5-ты вучань.**

Бедны той, хто не мае скарбаў вечных – скарбаў душы. Такі скарб, якога ніхто і ніколі адабраць у нас не здолее, – гэта любоў да Бацькаўшчыны, да свайго народа, да роднай мовы.

**6-ты вучань.**

Родная мова – душа народа. Пакуль жыве мова, жыве і народ.

**Вядучы.**

Добры дзень! Сёння мы сабраліся, каб зрабіць падарожжа па неабсяжнай Краіне Мовазнавіі, уладарка якой – Спадарыня Мова. У адрозненне ад многіх казачных герояў яна не хавае сваіх багаццяў ад людзей, а, наадварот, шчодра дорыць кожнаму, хто толькі захоча іх мець.

 У зале сабраліся мовазнаўцы, якія ведаюць усе сакрэты мовы.

 *Вядучы прадстаўляе тры каманды і журы.*

**Конкурс “Назаві адным словам”**

 *Даць агульную назву прапанаваным словам. За правільны адказ – 1 бал.*

 Пчала, жук, чмель (насякомыя).

 Званочак, рамонак, васілёк (кветкі).

 Верабей, ластаўка, сарока (птушкі).

 Сукенка, спадніца, футра (адзенне).

 Заяц, воўк, мядзведзь (звяры).

 Чаравікі, боты, туфлі (абутак).

 Сакавік, студзень, кастрычнік (назвы месяцаў).

 Панядзелак, аўторак, серада (дні тыдня).

 Лета, восень, зіма (поры года).

 Ліпа, дуб, клён (дрэвы).

 Агурок, фасоля, морква (агародніна).

 Яблык. груша, сліва (садавіна).

 Стол, шафа, ложак (мэбля).

**Конкурс”Складзі прыказку”**

 *Кожная каманда атрымлівае канверт са словамі. За 2 хвіліны трэба скласці прыказку, прачытаць яе і растлумачыць сэнс. За поўны адказ – 2 балы.*

 Пры сонейку цёпла, а пры мамцы добра.

 Родная зямля мякчэйшая за чужую пярыну.

 Найсмачнейшы хлеб ад сваёй працы.

**Конкурс “Пагуляем у рыфмы: жывы – нежывы”**

 *Кожнай камандзе прапанаваны словы, якія абазначаюць назвы жывых прадметаў, да іх трэба падабраць рыфму, каб атрымаўся нежывы прадмет. Напрыклад: рак – мак. За правільны адказ –*

*1 бал.*

каза (лаза) вожык (ножык)

жабка (шапка) кошка (дошка)

мышка (лыжка) ліска (міска)

**Конкурс “Скорагаворкі”**

 *Кожная каманда атрымлівае канверт са скорагаворкай. Вучні вызначаюць прадстаўніка ад каманды, які будзе прагаворваць скорагаворку ўслых. Улічваецца хуткасць, выразнасць, дакладнасць. На падрыхтоўку адводзіцца 2 хвіліны. За адказ без памылак – 5 балаў, за памылкі балы зніжаюцца.*

 Белы бусел баіў байку беламу зайку.

 Жвавы вожык жыва жуку пашыў кажух.

 Мілая мама мыла мылам малую Мілу.

**Конкурс “Наадварот”**

 *Падабраць словы з супрацьлеглым значэннем За кожны правільны адказ – 1 бал.*

 Ранак, зіма, высока.

 Мяккі, шырокі, часта.

 Чысты, бярэ, цяжка.

**Конкурс “Школьны дыктант”**

 *На аркушы паперы каманды запісваюць адказы, перадаюць журы. За кожны правільна запісаны адказ – 1 бал.*

 “Люстэрка “ вучня (дзённік).

 Прылада для пісьма (ручка).

 Школьная сумка (партфель).

 Чалавек, які дае веды дзецям (настаўнік).

 Памяшканне для заняткаў у школе (клас).

 Мэбля ў класе для вучняў (парта).

**Конкурс “Загадкі”**

 *За кожную правільную адгадку – 1 бал.*

 Што можна бачыць з заплюшчанымі вачыма? (сон)

 Што плавае без вады?(воблака)

 Што ідзе без ног? (гадзіннік)

 Хто стукае, грукае, а нідзе яго не відаць? (гром)

 Якое імя расце ў жыце? (Васілёк)

**Конкурс “Выправі памылку”**

 *За кожны правільны адказ – 1 бал.*

 “Малако дае карова”, –

 Напісаў на кошцы Вова. (Дошцы)

 Закрычаў Рыгорка:

 “З неба ўпала горка!” (Зорка)

 Назбіралася народу.

 Дзіва, поўны вулей лёду. (Мёду)

 Весела звініць збанок,

 Кліча: “Дзеці, на ўрок”. (Званок)

 Не праедзем, дружа,

 На дарозе ружа. (Лужа)

 Кажа Славік Светцы:

 “Цесна тыгру ў кветцы”. (Клетцы)

**Конкурс “Наборшчыкі”**

 *З прапанаваных літар скласці як мага больш слоў, запісаць на ліст паперы. На падрыхтоўку адводзіцца 2 хвіліны. Каманда, у якой запісана большая колькасць слоў, атрымлівае 3 балы, астатнія – 2 балы. Дадатковы бал прысуджаецца той камандзе, якая складзе саме доўгае слова.*

 А, К, Т, Ы, Г, А, Р, М, А (граматыка)

**Конкурс “Метаграмы”**

 *У зыходным слове замяніць адну літару. каб атрымалася іншае слова. За правільны адказ – 2 балы.*

 З “м” расту я на градзе.

 З “р” я поўзаю ў вадзе.

 (Мак – рак)

 У лесе з “б” мяне шукаеш

 І з прыемнасцю зразаеш.

 Калі “б” на “п” заменіш –

 Сцеражыся: захварэеш!

 (Грыб – грып)

 З “е” дружу з будаўнікамі.

 З”а” купляй у хлебнай краме.

 (Бетон – батон)

 *Журы падводзіць вынікі конкурсаў. Пераможцы ўзнагароджваюцца граматамі і прызамі.*

Ражко Т.В.,

 настаўнік пачатковых класаў